b'\n_START_ARTICLE_\nTisa (rod)\n_START_SECTION_\nNajve\xc4\x8dja tisa v Sloveniji\n_START_PARAGRAPH_\nNad Sol\xc4\x8davo, na \xc5\xa0turmovem hribu pri obnovljeni doma\xc4\x8diji\xc2\xa0\xc2\xbbNa hribu\xc2\xab\xc2\xa0pod Hribarsko zijalko, raste na ozkem gozdnatem grebenu najve\xc4\x8dja tisa (Taxus baccata) v Sloveniji. Prav zaradi izpostavljene lege jo je pogosto zadela strela in ji odbila vrh. V preteklosti so jo izkori\xc5\xa1\xc4\x8dali tudi ljudje za cvetnonedeljske butare in nagrobne vence. Drevo ima obseg 240 cm, visoko pa je 9 m. Starost ocenjujejo med 500 in 700 let. Zaradi izjemnih dimenzij, je ta tisa razgla\xc5\xa1ena za naravni spomenik.\n_START_SECTION_\nUporabnost tise\n_START_PARAGRAPH_\nZaradi svojih zna\xc4\x8dilnosti je imela tisa zelo pomembno vlogo v kulturi \xc4\x8dloveka. Tisov les je trd, \xc5\xbeilav a vendar elasti\xc4\x8den, zato so \xc5\xbee od kamene dobe dalje uporabljali za izdelavo oro\xc5\xbeja, zlasti lokov, kasneje pa tudi pohi\xc5\xa1tva. Prav zaradi izjemnih lastnosti in velike uporabnosti lesa, so ob\xc5\xa1irni tisovi pragozdovi v Srednji Evropi prakti\xc4\x8dno izginili \xc5\xbee pod rimsko prevlado._NEWLINE_\xc5\xbde v pradavnini so tiso \xc4\x8dastili kot sveto drevo. V gr\xc5\xa1ki in rimski mitologiji je bila pot, ki je vodila v kraljestva mrtvih, obdana s tisami, poznali so Germani in Kelti in je in pomenila obrambno mo\xc4\x8d, previdnost, potrpljenje, vztrajnost in za\xc5\xa1\xc4\x8dito v primeru napada ter modrost v nesre\xc4\x8di.'